Hlina, Alojz, poslanec NR SR (2014-12-09):
Ďakujem veľmi pekne. Vážená pani predsedajúca, vážené kolegyne, kolegovia, toto je mimoriadne dôležitý zákon, i keď by jeden nepovedal, že čo môže taký zákon o priestupkoch mať, na čo vplyv a by ste neverili. Poviem vám. Bude to aj taký zákon, ktorý bude jeden s našou, z našej vlakovej agendy aj v politickej práci. Už všeličo sme dopracovali tam, kde sme dopracovali. Už to vyzerá, ako to vyzerá častokrát v tých mestách. A tam, kde to vyzerá lepšie, tam, kde to vyzerá horšie, aj tam, aj tam sú ľudia, ktorí, ktorým je už všetko jedno. Ktorým je už všetko jedno, ktorých častokrát hlava z ničoho nebolí a keď, tak z toho lacného vína. A viete, to je, to nie je problém, ja verím, ja, verte, tú empatiu, tú senzibilitu na to mám, že to je aj tragédia, ale častokrát keď vidím chlapa so zdravými rukami a s fľaškou vína na lavičke v mestskom parku, tak ťažko ma bude presviedčať o príbehu zložitej situácie, pokiaľ má zdravé ruky. Čiže tam potom môžeme hovoriť o korelácii, alebo o miere zavinenia aj svojou vlastnou, vlastnou mierou zavinenia. Nuž ale, čo tým chcem povedať? Prosím vás pekne, zjednoduším to. My máme, my sme častokrát terorizovaní na námestiach ľuďmi, ktorým je už všetko jedno, ktorí okupujú lavičky, ktoré sú určené pre ľudí, ktorí si chcú oddýchnuť, ale nemôžu si na nich oddýchnuť, lebo sú, s prepáčením, pomočené, sú zašpinené, sú v dezolátnom stave, sedia na nich ľudia, ktorí pijú víno, ktorí proste to znečisťujú, či pod seba alebo vedľa seba, celý deň okrikujú. A tá bezmocnosť je v tom, že tým ľuďom nič nemôžete. Nič. V zásade ste z pohľadu, ste bezmocní. Ja som bol nie raz, nie dvakrát svedkom toho, či mestská alebo, alebo štátna polícia, proste na tvári činu, na tvári miesta je bezmocnosť v tom, že nemôžete v zásade tým ľuďom nič. Môžete im vypísať, môžete im vypísať papier podľa § 47 alebo 49, to sú tie priestupky voči verejnému poriadku alebo občianskemu spolunažívaniu, ale videl som to, on ho vypísal, ten policajt a ten človek ho takto pred ním pokrčil a takto hodil do koša. Oni vedia, prečo to tak robia. A ten policajt, viete a to je presne, možno aj tam je niekde koreň toho, že prečo niektorí policajti potom reagujú v takom, by som povedal, extréme, jak sme boli svedkom. Lebo keď dlho, dlhodobo frustruje, je frustrovaný takýmito situáciami, tak sa to niekde prejaví. A naozaj tá bezmocnosť v tom, že my sme už aj eliminovali, že slovný atak na policajta, ja som videl, kde policajtom nadávali tak škaredo, že to, však samozrejme tu to nemôžem povedať, ale to ani inde nepoviem pomaly a povie to policajtovi beztrestne. Hej? To je jedna vec, ale druhá vec je aj v tom, že tá bezmocnosť toho policajta, ale aj vôbec občana je v tom, že nič sa neudeje. Proste oni v tom parku budú sedieť stále, budú močiť do kríka stále a budú aj horšie robiť do toho kríka a budú tam vykrikovať stále. Lebo vy im dáte pokutu za občianske spolunažívanie, ale on ju takto pokrčí a vyhodí. Neporadíte si. A naozaj sme rozmýšľali, že akým spôsobom toto riešiť. Neexistujú spôsoby, ktoré by to riešili tak, aby ste nedošli do konfliktu s ľudskými právami. Samozrejme, to je veľmi citlivé. Tam treba veľmi opatrne k tomu pristupovať. Ale je jedno z riešení a tu vám ho dovolím si ponúknuť a hovorí o tom, že policajti, respektíve ten orgán by mal právo v takomto prípade zaistiť hmotnú vec, hnuteľnú vec vo vlastníctve toho priestupcu, pokiaľ neslúži na zabezpečenie základných životných potrieb, do doby, kým nezaplatí tú pokutu. O čo ide? Prosím vás pekne, v praxi. Hovorme stále v praxi. Nebudem tu teoretizovať, sa dá na školách, ešte na ako ktorých, ale tam by sa malo. My, my hovorme v praxi. V praxi to bude znamenať to, pokiaľ zostaneme v tom prípade, že máte fakt, že opilcov v parku, ktorí terorizujú častokrát, terorizujú ľudí, hej a mamičky a neviem čo, že svojím správaním, tak keď príde policajt, tak môže, okrem toho, že im vypíše ten blok, ktorý už vedia oni, že ho nezaplatia, tak po prijatí tohto, tejto novely priestupkového zákona im môže povedať: tak a vážení, teraz vám zoberiem to víno a zoberiem vám tieto cigarety dovtedy, kým mi nedonesiete tú pokutu. Samozrejme, nikto si nemyslí, že policajti, je to mierne obťažujúce a nikto nebude teda v igelitke nosiť nedopité víno a nedofajčené cigarety, ale ja vám poviem, že čo sa stane. V prípade, že sa to tí ľudia dozvedia, že táto právomoc existuje u toho zboru, u tohto orgánu, tak oni budú vedieť, že pozor, oni mi môžu zobrať to víno a môžu mi zobrať tie cigarety, čo je častokrát pre nich to najcennejšie, čo v danej chvíli majú. Ale pozor, neslúži to na zabezpečenie základných životných potrieb. Hej? Keby tam jedol chleba, tak mu nikto nezoberie chleba, ale víno a cigarety, na tom sa, verím, že zhodneme, nie sú základné životné potreby. Čiže nám sa stane to, že naozaj sa podarí pomôcť veľa samosprávam a mestám, kde si nevedia s tým rady. Lebo tí ľudia, tí, to sú v zásade aj častokrát tí istí ľudia, ktorí prepadnú cez to aj sociálne dno, žiaľ, častokrát niektorí svojou vinou, niektorí nie. Teraz pre túto chvíľu neriešme, každopádne ešte to, že niekto prepadol, ešte neznamená, že má byť na obtiaž tým ďalším, ktorí bojujú o dôstojný život. Čiže môže sa stať to, že pokiaľ budú vedieť, že v tom parku ten policajt má právo im zobrať to víno, má právo zobrať im tie cigarety, no tak tam nebudú provokovať v tom parku. Chápeme to? Prosím vás. Pre ľudí to hovorím. Prípadne vyviňte tlak na svojich zástupcov, že je jedna možnosť, ako to riešiť a je to takáto možnosť. Ale aj druhá možnosť je. To napríklad spomeniem pána Dobrovodského, ktorý je na pomaly dennej báze konfrontovaný psychickým terorom typu, neviem čo, nejdem to tu ani opakovať, ktorý je tiež znova nepostihnuteľný. A to nie je len Dobrovodský v Malackách, to verím, že je aj kopu obcí na východe Slovenska, kde naozaj sa stávajú častokrát ľudia obeťou takého psychického teroru typu vykrikovania, takého hrubého nátlaku, však to koniec-koncov je ten § 49, kto naruší občianske spolunažívanie vyhrážaním sa alebo hrubým správaním, hej? To sú častokrát naši neprispôsobiví občania, ktorí vedomí si svojej beztrestnosti, hej, nepostihnuteľnosti, lebo nemajú z čoho, proste konajú tak, že terorizujú, alebo sú tí občania terorizovaní. A on a policajt im nič nemôže, nič im nemôže. Môže im vypísať papier, ktorí oni zahodia do koša. Ale v prípade, že by ten človek mal pri sebe mobil, čo častokrát majú mobil alebo cigarety, alebo neviem čo. No, áno, môže im pre potreby zaistenia toho, aby sa im zaplatila tá pokuta, zaistiť ten mobil. Lebo ani mobil nie je základná životná potreba. Môže im zaistiť tie cigarety. Proste, má nejakú páku v rukách. Má niečo v rukách, čo môže použiť. Niečo im dáte. Lebo nič nie je horšie, jak bezmocný policajt. Ak máte bezmocného policajta, tak sa potom nečudujme, že to je čoraz horšie. Čiže nevyriešime, nespasíme všetky problémy tohto sveta, ale pomôžeme. Ja vám naozaj hovorím, že aj z praxe viem, čo sa týka priamo námestia SNP, ale to potvrdia a verím, že aj Košičania, u nich na hlavnej, aký majú problém, alebo kde inde, hej, že proste si nevedia s niečím rady, no, tak si budú vedieť dať už potom rady. Budú. Keď to prijmeme, či prijmeme, neprijmeme, neviem. Nechám to na vás. Keď neprijmeme, pokračujeme s tým ďalej. Budeme to neustále a sústavne predkladať, lebo je to dôležité. My sa k tomu dopracujeme. Viete, keď sa zverejnil tento návrh, niekde to aj bolo, tak spustila sa taká diskusia, že budú brať autorádiá a neviem čo, že šoférom budú brať autorádiá. Prosím vás, nikto nebude brať šoférom autorádiá. Nikto. Tam je, to je presne to, čo sa upraví potom tým nariadením policajného zboru, že kedy sa uplatní tento inštitút. A koniec-koncov, prísne vzaté, načo by bral niekto autorádio, keď jemu je lepšie vypísať ten blok. A dneska človek, ktorý má trvalé bydlisko, ktorý má nejaký príjem, tak neutečie systému, hej? Pred systémom sa neschováte. Ten systém vás dobehne a dobehne vás ešte horšie, lebo vás dobehne aj s exekútorom, to znamená, vás to vyjde drahšie. Čiže policajt nemá záujem vám vybrať autorádio. Načo? On vám ho kľudne nechá. Vypíše vám papier, lebo skôr či neskôr sa k tomu, k tým peniazom, budete musieť ich zaplatiť. Čiže všetci tí, čo sa vytvorila nejaká obava, že bude to nejaký bič na ľudí, ktorým budú, nebude to tak. Naozaj to tak nebude, lebo jednak sa to upraví tým nariadením, teraz už neviem, či to bude v kompetencii prezidenta Policajného zboru alebo ministra, však to už oni vedia, koho. Hej? Aleže v akých prípadoch má tak postupovať. Hej? A pri akých priestupkoch. Takže, ak my primárne hovoríme o priestupkoch štyridsať sedmičky a štyridsať deviatky, to znamená, to sú tie verejné poriadky a občianske spolunažívanie mimochodom, lebo, a čo je aj dôležité pre primátorov, a to by som bol rád, keby to prípadne nejako vnímali, lebo pokiaľ sa nemýlim, tak výnosy z týchto pokút sú príjmami obcí. Hej? Takže im by tiež malo záležať na tom, hej, aby teda aká taká vymožiteľnosť z tohto bola. Nuž, ale keď ju transformujeme do nedopitej fľašky vína, tak z toho veľa mať nebudú. Ale budú mať aspoň poriadok na uliciach. A tam je naozaj, to je, v to verím, že sa nebudeme sporiť. To už ste zažili viacerí, že tam je častokrát situácia neriešiteľná. Keď to chceme riešiť, tuná je návrh zákona, ktorý to pomôže. Ďakujem.